Pensionäridest autojuhid pole keskmisest ohtlikumad
#000000
Kahjusagedus on 70-aastastel juhtidel väiksem kui 30-aastastel
#000001
Nagu arvata, põhjustavad suhteliselt kõige rohkem liiklusõnnetusi hilisteismelised ning väga eakad juhid, kuid 70-ndates eluaastates juhtide kahjusagedus on väiksem kui 30 eluaasta kandis olevatel juhtidel.
#000002
PZU Kindlustus võrdles liikluskindlustuse klientide kahjusagedusi viimasel neljal aastal, mis pakuvad üsna sarnast pilti. Näiteks 18–20-aastastest liikluskindlustuspoliisi omavatest juhtidest põhjustas keskmiselt 14 protsenti õnnetuse ja liikluskahju, kuid juba 20-ndate eluaastate keskel langeb kahjusagedus alla viie protsendi. „Huvitaval kombel püsib kahjusagedus üsna madalal ka 80-ndate eluaastate alguses, nii et pensioniikka jõudnud juhid põhjustavad õnnetusi harvem kui 30-ndates olevad juhid,“ ütles PZU sõidukikahjude juht Jaanus Tanne.
#000003
„Kindlasti peavad eakamad juhid oma tervist ja tähelepanuvõimet hoolega hindama, aga nagu statistika näitab on nad liikluses reeglina korrektsed. Vanemad inimesed võivad ka oma juhivõimetesse suhtuda kriitilisemalt kui nooremad, nii et paljud ei kipugi enam rooli, kuigi oskused pole veel kadunud,“ lisas Tanne.
#000004
Tänavune keskmine kahjusagedus on 3,9 protsenti ehk nii suur osa PZU liikluskindlustuse klientidest on põhjustanud õnnetuse. Noortest on sagedustabeli tipus 18- ja 19-aastased vastavalt 20 ja 12 protsendiga. Üks 92-aastase põhjustatud õnnetus viis selle aastakäigu näitaja 17 protsendile. PZU-s oli viimase nelja aasta vanim õnnetuse põhjustaja 95-aastane.
#000005
PZU on rahvusvaheline 200-aastase ajalooga kahjukindlustusselts, mis on saavutanud turuliidri positsiooni Baltimaades. PZU on käibelt ja kahjuhüvitiste mahult Eesti üks suurimaid kahjukindlustusseltse. Poolas kuulub PZU-le varakindlustusturust 33 protsenti ja elukindlustusturust 42,9 protsenti ning Kesk- ja Ida-Euroopas on turuosa 13 protsenti.
#000006
AB “Lietuvos draudimas” Eesti filiaal
#000007
Lastega juhtub: purunenud telerid ja telefonid ning veekahjud
#000008
Kodudes tuleb ette äpardusi, kus on laste käsi mängus ning asi jõuab kindlustusjuhtumini. Päris sageli teevad lapsed mänguhoos kahju kodutehnikale...
#000009
Kodukindlustuse pealt säästmine võib teha karuteene
#000010
Kindlasti on kohti, kust enne kokku hoida kui kindlustuslepingu pealt, leiab kindlustusseltsi PZU tootejuht Kristo Õunapuu saates "Eramaja ehitus". Kui...
#000011
Meeldetuletus: 1. detsembrist tuleb sõita talverehvidega. Ligi 60 protsenti autojuhtidest eelistab talvesõitudeks lamellrehve, näitab PZU Kindlustuse poolt ühismeedias korraldatud küsitlus....
#000013
Oktoobriäike tegi rohkem kahju kui eelmise aasta jaanilaupäeva torm
#000014
16. oktoobri õhtul ja öösel Eesti lääne- ja põhjaosas möllanud äikesetorm tekitas PZU Kindlustuse klientide varale rohkem kahju kui 2021....
#000015
PZU on AB "Lietuvos draudimas" Eesti filiaali kaubamärk Eestis. AB "Lietuvos draudimas" on Leedu kahjukindlustusselts, mis kuulub rahvusvahelisse PZU kontserni. Enne kindlustuslepingu sõlmimist tutvuge tingimustega ja vajadusel küsige lisainfot telefonil +372 622 4599.
#000016